পাকিস্তানের যুদ্ধ বিরতি লঙ্ঘন, বিরাট মন্তব্য রাজনাথ সিংয়ের

নয়া দিল্লি: বারবার সংঘর্ষ বিরতি লঙ্ঘন করছে পাকিস্তান (Pakistan India Ceasefire)। শনিবার রাতে জম্মু ও কাশ্মীরের (Jammu & Kashmir) একাধিক এলাকায় গুলি চালানো হয়েছে। শ্রীনগরে (Srinagar) দেখা গিয়েছে পাক ড্রোন। শোনা গিয়েছে বিস্ফোরণের শব্দও। এমন পরিস্থিতিতে সরকারি বাসভবনে গুরুত্বপূর্ণ বৈঠক ডাকেন নরেন্দ্র মোদি। বৈঠকে প্রতিরক্ষামন্ত্রী রাজনাথ সিং, জাতীয় নিরাপত্তা উপদেষ্টা অজিত দোভাল, সিডিএস এবং তিন বাহিনীর প্রধানেরা উপস্থিত রয়েছেন। বর্তমানে সীমান্ত পরিস্থিতি মূল্যায়ন ও যুদ্ধবিরতি লঙ্ঘনের পর পাকিস্তানের বিরুদ্ধে পদক্ষেপ নির্ধারণের লক্ষ্যে এদিন বৈঠক অনুষ্ঠিত হয়।

আরও খবর: ভারত-পাকিস্তান সংঘর্ষ বিরতির মাঝেই মোদির বাসভবনে বৈঠক

শনিবারও প্রতিরক্ষামন্ত্রী রাজনাথ সিংহ, দোভাল, সিডিএস এবং সেনা প্রধানদের সঙ্গে উচ্চ পর্যায়ের বৈঠক করেন মোদি। তারপর ভারতের তরফে জানানো হয়, পরবর্তীতে যে কোনও জঙ্গি হামলাকে যুদ্ধ হিসেবে বিবেচনা করা হবে। ওই বৈঠকের খানিক পরেই সংঘর্ষ বিরতি ঘোষণা করে ভারত ও পাকিস্তান। যদিও রাতে গোলাবর্ষণের অভিযোগ উঠেছে পাক রেঞ্জার্সের বিরুদ্ধে। জবাব দিয়েছে ভারতীয় সেনাও।

এদিন উত্তরপ্রদেশের লখনউয়ের ব্রাহ্মোস ক্রুজ় মিসাইলের প্রোডাকশন ইউনিটের উদ্বোধনে গিয়ে রাজনাথ বলেন, পহেলগাম হামলায় জঙ্গিরা বহু নারীর সিঁদুর মুছে দিয়েছিল। সারা দেশের মানুষ ভারতীয় সেনাকে অভিনন্দন জানিয়েছেন।