পাক সেনার গোলাবর্ষণের জের, নিহত BSF সাব ইন্সপেক্টর

কলকাতা: শনিবার বিকেলে যুদ্ধবিরতিতে সম্মত হয়েছিল ভারত-পাকিস্তান (India-Pakistan Cea)। ভারতের বিদেশ সচিব বিক্রম মিশ্রি যুদ্ধবিরতির কথা সংবাদমাধ্যমকে জানিয়েছিলেন। এদিন ৫টা থেকে যুদ্ধবিরতি হওয়ার কথা ছিল। কিন্তু কিছুক্ষণের মধ্যেই যুদ্ধবিরতি চুক্তি লঙ্ঘন করে ভারতে হামলা চালায় পাক। শ্রীনগর উপত্যকায় বিস্ফোরণের শব্দও পাওয়া যায়।

শনিবার রাতে জম্মু কাশ্মীরের রাজৌরি জেলার সুন্দরবানি এবং নওশেরা সেক্টরে নিয়ন্ত্রণ রেখা বরাবর গোলাগুলির খবর পাওয়া যায়। এদিনই যুদ্ধবিরতি আগে জম্মুর আরএসএস পুরো এলাকায় আন্তর্জাতিক সীমান্তে পাকিস্তানের গোলাবর্ষণে শহীদ হয়েছেন বিএসএফের সাব-ইন্সপেক্টর মহম্মদ ইমতিয়াজ।

আরও খবর: পাকিস্তানের যুদ্ধ বিরতি লঙ্ঘন, বিরাট মন্তব্য রাজনাথ সিংয়ের

জানা গিয়েছে, শুক্রবার থেকে শনিবারের মধ্যে যুদ্ধবিরতির আগে জম্মু ও কাশ্মীর সীমান্তের একাধিক জায়গায় আরও পাঁচজন নিহত হয়েছেন। যার মধ্যে রয়েছে জম্মু ও কাশ্মীর প্রশাসনের একজন আধিকারিক।

বিএসএফ-এর তার বিবৃতিতে জানিয়েছে, “১০মে জম্মুর আর.এস.পুরা এলাকায় আন্তর্জাতিক সীমান্তে পাকিস্তানের গুলিতে জাতির সেবায় বিএসএফ সাবইন্সপেক্টর মহম্মদ ইমতিয়াজের সর্বোচ্চ আত্মত্যাগকে ডিজি বিএসএফ এবং সকল পদমর্যাদার পক্ষ থেকে শ্রদ্ধাঞ্জলি । এই কঠিন সময়ে প্রহরী পরিবার শোকাহত পরিজনদের পাশে দাঁড়িয়েছেন ।”